section_heading: Povijest
paragraph_text: Odmah po svom osnutku Etiopska banka, otvorila je 1931. svoju podružnicu s dvoje zaposlenih u Debre Taboru. Za vrijeme Drugog talijansko-abesinskog rata grad su zauzele talijanske jedinice koje su nastupale iz Bahir Dara 28. travnja 1936. Tijekom njihove okupacije izgrađen je telegraf i obnovljen poštanski ured, oni su izgradili cestu od Gondara preko Debre Tabora do Desea, tad je izgrađena i prva džamija u gradu, i bitno proširena plantaža eukaliptusa. Unatoč svim tim boljicima, već u kolovozu 1937. gotovo istovremeno, zbilo se više spontanih napada lokalnih partizana na talijanske namjesnike u okolici Debre Tabora i Bahir Dara. Nakon nekoliko mjeseci upornih napada na grad, britanci su uspjeli uvjeriti pukovnika Angelinija da se preda 6. srpnja 1941., tako je britanska vojska mogla nastaviti napad prema važnom talijanskom uporištu Gondar.